google/wiki40b huggingface dataset:
Renjatan (peredaran)

Renjatan peredaran atau syok peredaran, biasanya dikenali hanya sebagai renjatan atau syok, ialah satu keadaan perubatan yang mengancam nyawa yang berlaku kerana kekurangan substrat untuk pernafasan sel aerob. Pada peringkat awal ini pada amnya merupakan kekurangan paras oksigen tisu.
Masjid Felda Jerangau Barat

Pentadbiran

Masjid Felda Jerangau Barat memiliki nombor pendaftaran masjid No Daftar: MY-11-HTR-00478.
Daerah Pensiangan

Pentadbiran

Daerah Pensiangan merupakan salah sebuah daerah yang terdapat dalam negeri Sabah.
Masjid Seri Mendapat

Pentadbiran

Masjid Seri Mendapat merupakan sebuah masjid yang terletak dalam daerah Jasin, Melaka. Masjid Seri Mendapat memiliki nombor pendaftaran masjid No Daftar: MY-04-JSN-00175.
Bajaur

Bajaur (Urdu: باجوڑ) merupakan satu agensi (daerah) Kawasan Pentadbiran Kaum Persekutuan di Pakistan. Kedudukannya yang bersempadan dengan Afghan menjadikannya ia penting dari segi strategik. Ia mempunyai dua bahagian, Nawagai dan Khar. Sebelumnya, Nawab dari Khar Bajaur biasanya mentadbir kawasan sempadan yang strategik hampir-hampir autonomous. Peninggalan daripada sistem Nawabi masih wujud, dan keluarga Nawab biasanya diwakili oleh Nawabzada Dawood Khan (Tehsil Khan), Shams-ul-Wahab Khan (Paccha Khan) dan anak-anak lelakinya.

Situasi politik

Muttahida Majlis-e-Amal (MMA), satu pakatan parti-parti politik berunsur ugama, mempunyai pengaruh yang besar di kawasan ini. Sahibzada Haroon-ur-Rashid (Jamaat-e-Islami) dan Maulana Mohammed Sadiq (Jamiat Ulema-e-Islam-F) adalah ahli-ahli Perhimpunan Kebangsaan Pakistan dan Maulana Abdur-Rasheed (JUI-F) merupakan seorang senator, ketiga-tiganya daripada MMA. Parti-parti kebangsaan, terutamanya Parti Awam Kebangsaan, mempunyai organisasi yang kukuh, manakala parti-parti politik arus perdana seperti Liga Muslim Pakistan (Q) dan Parti Rakyat Pakistan tidak banyak aktif.
Khan dari Pashat, sekarang Shahab-ud-Din Khan, memegang banyak pengaruh holds great politik terhadap penduduk tempatan/suku kaum.
Semenjak September 19, 2006, terdapat khabar-khabar angin kawasan ini merupakan tempat persembunyian Osama bin Laden.
Ashraf Sinclair

Kehidupan awal

Ashraf dilahirkan pada 18 September 1979 di Croydon, England kepada Mohamed Anthony John Sinclair yang berbangsa Inggeris dan Khadijah Abdul Rahman yang berbangsa Melayu. Beliau merupakan anak sulung daripada tiga beradik, adik-beradiknya ialah Aishah Jennifer (lahir 1980) dan Adam (lahir 1981).

Kerjaya

Ashraf mula dikenali ramai dengan mengacarakan sebuah rancangan berkenaan filem terkini Box Office Now (ntv7) pada tahun 2005. Kemudian beliau menempah nama sebagai pelakon dengan memegang watak Eddy dalam filem Gol & Gincu arahan Bernard Chauly pada tahun yang sama dan siri televisyen yang menyusulnya pada tahun berikutnya.
Pada tahun 2006 beliau mengambil alih tempat Awal Ashaari sebagai hos Beat TV bersama Sazzy Falak di Astro Ria serta digantikan dengan Ezlynn sebagai pengacara Mentor di TV3. Selain Gol & Gincu the Series, Ashraf juga berlakon sebagai Burn dalam siri Realiti. Pada bulan Ogos 2006 beliau mengacarakan Persidangan Alam Sekitar Kanak-Kanak Antarabangsa TUNZA di Putrajaya.
Kini Ashraf mencipta nama sebagai pelakon Indonesia dalam sebuah drama yang berjudul Cinta dan Anugerah. Drama yang paling mendapat sambutan di Indonesia dengan Nabila Syakieb sebagai heroinnya, Kini Ashraf bukan sahaja menjadi menempah nama sebagai artis Malaysia, tetapi sebagai artis Indonesia juga.
Ashraf pernah diundi sebagai "Bachelor with the Coolest Character" (Lelaki Bujang yang Paling Tenang Perwatakannya) dalam pertandingan Cleo's 50 Most Eligible Bachelors.

Kehidupan peribadi

Pada pertengahan tahun 2007, Ashraf terjebak dalam kontroversi apabila didapati bercium mulut dengan kekasihnya iaitu penyanyi Indonesia, Bunga Citra Lestari di Bali. Tindakan beliau didapati sebagai mencabul sensitiviti sesetengah rakyat Malaysia yang beragama Islam. Hubungan mereka berdua akhirnya disambut baik dan mereka berkahwin pada November 2008 di Jakarta. Anak sulung pasangan ini, Noah dilahirkan pada 2010.
Adik beliau, Adam Sinclair berkahwin dengan penyanyi Yuna Zarai.
Sekolah Kebangsaan Parit Latiff

Sejarah

Sekolah Kebangsaan Parit Latiff, Muar diasas dan didirikan oleh penduduk-penduduk Kampung Sarang Buaya, Mukim Sungai Balang, Muar pada tahun 1953. Bangunan kayu bertiang bulat dan beratap nipah didirikan dengan cara bergotong-royong.
Bangunan yang berupa balai tanpa sekat itu boleh menampung lebih kurang 100 orang murid yang terdiri daripada anak-anak penduduk tempatan.
Tanah tapak sekolah ini dibina ialah wakaf daripada Tuan Haji Naim @ Haji Noh bin Md Amin iaitu seorang penduduk yang tinggal berhampiran sekolah ini. Keluasan tanah tersebut ialah 1 ekar rod 11 pol.
Sekolah ini pada mulanya dinamakan Sekolah Melayu Parit Latiff, Muar iaitu sempena nama peneroka awal Kampung Parit Latiff. Pada tahun 1957, bangunan sekolah ini dirasmikan oleh Pegawai Daerah Muar pada waktu itu iaitu Datok Mahmud bin Mat.
Pada tahun 1990, sekolah ini mendapat sebuah bangunan baru iaitu pusat sumber yang dilengkapi dengan perpustakaan, bilik tayang, bilik memproses filem, bengkel dan stor. Kayu-kayu lama daripada bangunan ini dijadikan surau dan bengkel Kemahiran Hidup dengan tambahan peruntukan Wakil Rakyat dan sumber daripada Persatuan Ibu Bapa dan Guru.
Pada tahun 2001, sekolah ini telah mendapat dua blok bangunan tambahan empat tingkat. Projek membina bermula pada 20 Disember 2001 dan telah siap pada Disember 2002. Bangunan ini mengandungi 3 buah bilik darjah dan dilengkapi dengan bilik pusat sumber, bilik muzik, bilik mesyuarat, makmal komputer, stor dan surau.
Bangunan baru ini telah diserah kepada pihak sekolah Jabatan Pendidikan pada 12 Jun 2003 dan murid mula belajar di bangunan baru ini pada 19 Jun 2003. Jumlah murid pada masa sekarang ialah 184 orang.
Bangunan baru tersebut dalam proses penyerahan kepada Kementerian Pelajaran Malaysia kerana telah dibina di atas tanah PIBG SK Parit Latiff. Semua pihak telah bersetuju membuat penyerahan dengan pampasan mengikut harga semasa.
Sheopur

Demografik 2001

Menurut bancian India pada tahun 2001, Sheopur memiliki bilangan penduduk seramai 55,026. Dari jumlah tersebut, kaum lelaki membentuk 53% dari jumlah keseluruhan populasi dan wanita seramai 47%.

Pendidikan 2001

Menurut bancian India pada tahun 2001 Sheopur memiliki kadar pendidikan (kebolehan membaca) 57%, di bawah kadar purata kebangsaan 59.5%; dengan 61% lelaki dan 39% wanita mampu membaca. 17% dari populasi berusia di bawah 6 tahun. (2001)
Halangan Jalur Gaza - Israel dan Mesir

Halangan Jalur Gaza - Israel dan Mesir adalah sebuah halangan berasingan pertama kali dibina oleh Israel pada tahun 1994 antara Jalur Gaza dan Israel. Penambahan penghalang itu selesai pada tahun 2005 untuk memisahkan Semenanjung Gaza dan Mesir.
Pagar menyusur sepanjang sempadan darat ke Jalur Gaza. Halangan ini terdiri dari pagar kawat dengan tulisan, sensor dan zon penimbal di sempadan dengan Israel, dan dinding konkrit dan besi di sempadan dengan Mesir.
Masuk ke Jalur Gaza melalui darat adalah melalui lima titik penyeberangan: sebelah utara Lintasan Erez ke Israel, di selatan Rafah Crossing ke Mesir, dan penyeberangan Karni di timur digunakan hanya untuk kargo. Titik penyeberangan kargo yang lain adalah Penyeberangan Kerem Shalom di sempadan dengan Mesir dan penyeberangan Sufa lebih jauh ke selatan.
Theodor Svedberg

Kehidupan awal dan pendidikan

Theodor Svedberg dilahirkan di Gävleborg, Swedia. Beliau merupakan anak Augusta Alstermark dan Elias Svedberg. Beliau menerima ijazah Sarjana Seni pada tahun 1905, ijazah sarjana dalam 1907, dan pada tahun 1908, beliau memperoleh Ph. D.
Yangqin

YangQin (Cina Ringkas: 扬琴; Cina Tradisional: 揚琴; pinyin: yángqín) sebuah alat muzik Cina jenis kordofon.
YangQin merupakan jenis zither dan mempunyai banyak tali. badannya dibuat dari kayu dalam bentuk rama-rama. tiap-tiap satu pic mempunyai kembar dua atau kembar tiga. tali logam sejumlah beberapa oktof semuanya, 2-6 set kekuda titian tali dibuat dari kayu. pemulas selaras dari logam didapati dikedua belah kotak suaranya.
digunakan sebagai alat solo untuk hiburan.
Al-Afdhal Syahansyah

al-Malik al-Afdal bin Badrul Jamali Syahansyah (Bahasa Arab: الأفضل شاهنشاه بن بدر الجمالي‎); 'Akka, 1066 - 11 Disember 1121) adalah wazir Khalifah Fatimiyyah di Mesir.
Beliau adalah putera Badr al-Jamali, seorang Mamluk Armenia. Badr adalah wazir Fatimiyyah di al-Qahirah dari tahun 1074 hingga kematiannya di tahun 1094, ketika anaknya menggantikannya. Khalifah Ma'ad al-Mustanshir Billah meninggal setelah itu, dan al-Afdhal menunjuk al-Musta'li yang masih kanak-kanak sebagai khalifah dan bukan abangnya al-Mustali, Nizar, yang telah dicalonkan sebagai penggantinya. Nizar memberontak dan dikalahkan; pendukungnya, dipimpin oleh Hasan Shabbah, lalu lari ke barat, di mana Hassan mendirikan Hashshashin.
Pada waktu itu, kekuasaan Fatimiyyah di Palestin telah merosot akibat datangnya Turki Seljuk. Pada tahun 1098 al-Afdhal mengambil alih Baitulmuqaddis dari Seljuk, dan mengusir gabernor Ortoqidnya ke tempat seorang Fatimiyah. Di tahun berikutnya, Baitulmuqaddis ditakluki oleh Tentera Salib; al-Afdhal awalnya tidak ambil endah pada mereka, lalu beliau berpendapat bahawa mereka adalah saudagar Byzantine dan akan berguna dengan penaklukan Antioch dari Turki Seljuk. Namun ternyata ia salah, sebab mereka juga musuh Fatimiyyah. Ketika nampak jelas bahawa Tentera Salib takkan pergi hingga mendapatkan kendali kota, al-Afdhal berbaris dari Kaherah, namun terlambat untuk membebaskan Jerusalem, yang jatuh pada tanggal 15 Julai 1099. Pada tanggal 12 Ogos, Tentera Salib telah mengejutkan al-Afdhal dalam Pertempuran Ascalon dan mengalahkan pasukannya sepenuhnya. Al-Afdhal berbaris tiap tahun untuk menyerang Kerajaan Jerusalem yang baru didirikan, dan pada tahun 1105 cuba bersekutu dengan Damsyik terhadap mereka, namun dikalahkan di Ramallah. Tentera Salib tetap di kota itu hingga kedatangan Salahuddin al-Ayyubi beberapa dekad kemudian.
Al-Afdhal juga memperkenalkan reformasi pajak (iqta) di Mesir, yang bertahan hingga Salahuddin al-Ayyubi menduduki Mesir. Al-Afdhal dijuluki dengan gelaran Jalalul Islam ("kemuliaan Islam") dan Nashiruddin ("Penolong Agama"). Beliau dibunuh pada tahun 1121 dan digantikan oleh Al-Bata'ihi.
The Coca-Cola Company

Sejarah

Pada tahun 1886, ahli farmasi John Pemberton mencipta minuman asal Coca-Cola dan menjualnya sebagai minuman ubat. Pemegang buku Pemberton, Frank M. Robinson dikreditkan menamakan produk dan mewujudkan logo. Robinson memilih nama Coca-Cola kerana dua ramuan utama (daun coca dan kola kacang) dan kerana ia terdengar seperti aliterasi. John Pemberton telah berehat dan meninggalkan Robinson untuk membuat, mempromosikan serta menjual Coca-Cola sendiri. Beliau mempromosikan minuman itu dengan sebaik-baiknya dengan bajet yang terhad dan berjaya.
Pada tahun 1894, ahli perniagaan Amerika Asa Candler membeli syarikat itu daripada pewaris Pemberton dengan niat untuk mengiklankan dan menjualnya sebagai minuman kepada pengguna biasa. Candler adalah salah seorang ahli perniagaan pertama yang menggunakan dagangan dalam strategi pengiklanannya. Menjelang 1895, Coca-Cola dijual di setiap negeri dalam kesatuan itu. Iklan pertama Coca-Cola dibaca "Coca Cola. Delicious! Refreshing! Exhilarating! Invigorating!"
Sehingga tahun 1948, Coca-Cola telah menanggung kira-kira 60% daripada bahagian pasaran. Pada tahun 1919, syarikat itu dijual kepada Syarikat Amanah Ernest Woodruff di Georgia. Menjelang tahun 1984, pangsa pasaran Coca-Cola Syarikat menurun kepada 21.8% disebabkan oleh pesaing baru, iaitu Pepsi, yang dibebaskan.

Pemerolehan

Syarikat ini mempunyai sejarah pemerolehan yang panjang. Coca-Cola memperoleh Minute Maid pada tahun 1960, jenama minuman kola India Thums Up pada tahun 1993, dan Barq's pada tahun 1995. Pada tahun 2001, mereka memperoleh jenama Odwalla untuk produk-produk jus buah, smoothies, dan bar bernilai AS$ 181 juta. Pada tahun 2007, mereka memperoleh Fuze Beverage dari Lance Collins and Castanea Partners dengan nilai sekitar AS$ 250 juta. Pada tahun 2009, perancangan mereka untuk membeli produk jus dari China berhenti ketika China menolak tawaran sebesar AS$2.4 juta untuk Huiyuan Juice Group dengan alasan akan menjadi monopoli. Nasionalisme juga dianggap sebagai alasan penolakan tersebut. Pada tahun 1982, Coca-Cola membeli Columbia Pictures betnilai AS$ 692 juta. Kemudian dijual kepada Sony bernilai AS$3 juta pada tahun 1989.

Kritikan

Sejak awal tahun 2000, kritikan terhadap penggunaan produk Coca-Cola serta syarikat itu sendiri, meningkat dengan kebimbangan terhadap kesan kesihatan, isu-isu alam sekitar, pengujian haiwan, amalan perniagaan ekonomi dan isu-isu pekerja. Syarikat Coca-Cola telah berhadapan dengan beberapa tindakan undang-undang mengenai pelbagai kritikan ini.
Isnapur

Demografik 2001

Menurut bancian India pada tahun 2001, Isnapur memiliki bilangan penduduk seramai 7,564. Dari jumlah tersebut, kaum lelaki membentuk 53% dari jumlah keseluruhan populasi dan wanita seramai 47%.

Pendidikan 2001

Menurut bancian India pada tahun 2001 Isnapur memiliki kadar pendidikan (kebolehan membaca) 59%, di bawah kadar purata kebangsaan 59.5%; dengan 62% lelaki dan 38% wanita mampu membaca. 15% dari populasi berusia di bawah 6 tahun. (2001)
Corella, Sepanyol

Corella merupakan sebuah kawasan perbandaran yang terletak di Sepanyol dalam wilayah Navarre.
Wyclef Jean

Bertanding jawatan Presiden Haiti

Pada 3 Ogos 2010, laporan CNN dan majalah Time menyatakan Wyclef (37 tanun) berminat bertanding jawatan Presiden Haiti. Pada 5 Ogos, beliau menghantar pencalonannya, namun Suruhanjaya Pilihan Raya kemudiannya menyatakan beliau tidak layak kerana tidak memenuhi syarat tinggal di Haiti 5 tahun sebelum pilihan raya.
Arthur Aspinall

Revd Arthur "Ashworth" Aspinall, (23 Jun, 1846 ke 9 Jun, 1929) adalah penemu sama dan Guru besar pertama The Scots College, Bellevue Hill, Sydney, Australia. Dia adalah seorang Menteri Congregational dan Presbyterian, dan seorang penemu usaha bersama Historical Society of New South Wales. Sebuah potret Arthur Aspinall didapati pada Centenary History Cameron, p320, Plat 99.

The Scots College

Menteri berpelajaran tinggi ini melihat suatu keperluan untuk memberikan sebuah pendidikan di Sydney untuk kanak-kanak pastoralis ini pada harga yang mereka mampu. Arthur pulang ke kementerian di Sydney pada 1887 dan mengambil suatu janji temu di St Lukes, gereja Redfern (1887-1893). Pada mulanya keluarganya tinggal berdekatan dengan gereja. Dari 1890 hingga ke 1892 mereka tinggal di sebuah rumah besar di sebidang tanah besar yang mereka telah beli di Jalan Marrickville di Jambatan Unwin (sekarang Tempe). Ia difikirkan bahawa niat asalnya adalah untuk memulakan sekolah di bangunan ini. Kemudian Thomas Saywell offered Gereja kegunaan hotel Brighton-le-Sands yang dibuang lesen untuk proposed sekolah berumah asrama. Penukaran yang diperlu telah dibuat ke hotel oleh adik-beradik lelaki Arthur, Albert Aspinall, seorang pembina. Apabila The Scots College dibuka secara rasmi pada 28 Januari, 1893 dengan anak-anak lelaki kawan-kawannya dari pusingan Forbes sebagai peninggal rumah berasrama mimpi Arthur telah ditakburkan. Kebanyakan wang yang digunakan untuk menubuhkan sekolah telah datang dari keluarga isterinya. Mereka dan sebuah lagi keluarga membeli rumah itu di Tempe dari Rev. Aspinall. Arthur menjadi Guru besar sekolah sehingga dia pencen pada 1913. Ashworth, seperti mana yang Arthur lebih suka digelar, adalah seorang pendisiplin yang tegas dan tidak masyhur. Transgresi oleh anak-anaknya dan para pelajar menyebabkan hukuman keras. (Aspek keperibadian Ashworth ini menyebar ke tempat lain: sila lihat rujukan.) Di belakangnya, walaupun setelah kepencenan, Ashworth, telah digelar "Tosh Tua" oleh kawan-kawan dan keluarganya sebagaimana juga oleh para pelajarnya.
Kampung Labuk Banting

Poskod

Poskod yang digunakan di Kampung Labuk Banting, Kubang Semang, Pulau Pinang ialah 13310.
Yee sang

Yusheng, yee sang atau yuu sahng (Cina Ringkas: 鱼生; pinyin: yúshēng) ialah sejenis salad ikan mentah gaya Chaozhou. Yee sang biasanya terdiri daripada potongan daging ikan mentah (khususnya salmon), yang bercampur dengan cebisan sayur-sayuran dan beraneka sos dan perasa, dan ramuan-ramuan lain. secara harifah, "yusheng" diterjemah menjadi "ikan mentah", namun boleh dianggap melambangkan kemewahan, kemakmuran dan kesuburan.

Sejarah

Hidangan ini direka di kawasan pantai selatan Cina seperti Chaozhou dan Shantou kira-kira 1,500 tahun dahulu, ketika Dinasti Song. Menurut lagenda, seorang dewi Cina yang dikenali sebagai Nǚwō (女娲) memperbuat manusia daripada tanah dan lumpur pada hari ketujuh bulan pertama tahun baru qamari. Sejak itu, hari ini dikenali sebagai "Hari Lahir Manusia". Adalah dipercayai bahawa kaum nelayan dan pelaut China Selatan zaman silam amat menghormati mitos ini. Pada masa kini, yusheng dihidangkan dalam jamuan atau upacara keagamaan, bukan sahaja untuk memperingati peristiwa itu, malah untuk memberi penghormatan kepada Nüwo. Pada abad ke-19 dan awal abad ke-20, kebanyakan nelayan ini berhijrah ke negara-negara Asia Tenggara seperti Malaysia dan Singapura untuk kehidupan yang lebih baik, dan membawa bersama hidangan tradisi ini. Setakat ini tiada kajian ilmiah yang dapat menyokong pada mitos dan lagenda ini namun ianya dapat dibuktikan jika satu kajian lapangan dan rujuk silang hikayat dilakukan secara serius untuk membuktikannya sepertimana kajian Schliemann pada tahun 1873 yang menemukan Kota Troy di Turki berdasarkan kajian beliau pada epik terkenal Illiad oleh Homer,dimana Kota Troy dalam Illiad dikatakan hanya dongeng dan mitos oleh para pengkaji.
Yee sang dimulakan di Kuala Lumpur kira-kira pada awal 1950-an, sebagai hidangan yang disajikan hanya selepas hari Tahun Baru Cina apabila restoran dibuka semula, dan restoran menyajikan hidangan ini sebagai pembuka selera untuk memupuk 'tuah' untuk tahun berikutnya.
Kini, "Lo Hei" -- melambung yee sang -- ialah satu adat resam Tahun Baru Cina di Malaysia dan Singapura yang mana saudara-mara berkumpul di keliling meja lalu melambung cebisan ramuan ke udara dengan penyepit apabila disuruh, sambil melaungkan ucapan untuk menandakan bermulanya tahun yang makmur.
Ramuan-ramuan biasa termasuk: ikan salmon segar, daikon (lobak putih), lobak merah, cili kembung, halia, kaffir lime leaves, parsli Cina, potongan kacang tanah, biji bijan bakar, keropok udang Cina (atau udang kering goreng), dan tepung lima rempah. Kuahnya diperbuat terutamanya daripad sos plum.
Jatisari, Karangpawitan

Poskod

Poskod yang digunakan di Jatisari adalah 44182. Terdapat buah desa di dalam daerah kecamatan Karangpawitan.
Hingar (video)

Hingar dalam video dan televisyen analog ditanggap sebagai suatu corak titik rawak yang ditindihkan pada gambar sebagai akibat hingar elektronik dan hingar elektromagnetik terpancar yang ditangkap oleh antena penerima—ia adalah "salji" yang dilihat dengan isyarat televisyen analog lemah atau pita VHS kosong.
Apabila tiada penghantaran, iaitu apabila tiada isyarat, hingar atau "salji" lazimnya disebabkan oleh hingar terma dari alat itu sendiri, medan elektromagnet daripada alat elektrik rumah lain, dan isyarat-isyarat elektromagnetik lain, kesemuanya yang diterjemahkan sebagai isyarat luminans. Kebanyakan hingar ini datangnya dari transistor pertama antena dipasang kepada.
Disebabkan fungsi algoritma litar elektronik set televisyen digital dan pengkuantuman terwujud skrinnya, "salji" yang dilihat di TV digital kurang rawak.
Penonton UK pernah melihat "salji" pada skrin hitam setelah tamat siaran, bukan "serangga" pada putih, suatu artifak teknikal kerana penerima British 405-baris lama menggunakan modulasi video positif berbanding negatif yang digunakan di Kanada, Amerika Syarikat, dan (kini) di UK juga.
Kebanyakan televisyen moden secara automatik menukar ke skrin biru jika statik hadir tanpa isyarat, dan juga membatalkan apa jua hingar latar belakang. Jam yang menghitung undur dari tempoh masa 5 atau 10 minit juga lazim, dan apabila mencapai sifar, televisyen secara automatik berubah ke mod tunggu sedia kerana paparan biru atau statik tiada gunanya.
Oleh sebab "salji" dilihat sebagai pepijat hitam yang cepat berkelip-kelip pada latar belakang putih yang nyaman, di Sweden, Denmark dan Hungary, fenomena ini sering disebut myrornas krig dalam Bahasa Sweden, myrekrig dalam Bahasa Denmark dan háborúja hangyák dalam Bahasa Hungary, yang diterjemahkan menjadi "perang semut" atau kadang-kadang hangyafoci yang bermaksud "semut bola sepak", dan dalam bahasa Romania, purici, yang diterjemahkan menjadi "kutu".
Scots Wha Hae

Scots Wha Hae' (harfiah: "Orang Scotland Yang Telah") ialah sebuah puisi/lagu yang ditulis Robert Burns dalam tahun 1793 buat meniru ucapan Robert the Bruce kepada tenteranya sebelum Pertempuran Bannockburn dalam tahun 1314. Walaupun Burns menulis kata-kata, muzik buat lagu ini adalah lagu lama (Hey Tuttie Tattie) yang mengikut legenda telah dimainkan oleh tentera Scotland sebelum pertempuran.
Judul pertama lagu ini ialah Robert Bruce's March To Bannockburn ("Kemaraan Robert Bruce ke Bannockburn") – namun sekarang ia lebih terkenal sebagai "Scots Wha Hae".
"Scots Wha Hae" juga merupakan lagu parti buat Parti Kebangsaan Scotland (Scots:Scottis Naitional Pairtie) dan dinyanyikan selepas perhimpunan parti yang diadakan setiap tahun.
Gedung Engku Haji Daud

Gedung Engku Haji Daud merupakan tempat kediaman seorang tabib kerajaan, yang juga merupakan pengarang beberapa manuskrip perubatan tradisional Riau. Catatan jurnal dan catatan hariannya menjadi sumber rujukan sejarah masa itu yang penting.
Bahasa-bahasa dari India

Senarai bahasa-bahasa kebangsaan di India:
Stesen LRT Lembah Subang

Lokasi

Stesen ini terletak di sepanjang Jalan PJU 1a/46, Petaling Jaya, Selangor. Terletak berhampiran stesen ini adalah Taman Putra Damai, Dataran Prima, Taman Megah Emas, depot LRT Lembah Subang, pangsapuri mewah Eve Suites dan kompleks pangsapuri mewah D'aman.

Perkhidmatan bas

Bas RapidKL laluan T782 dan T807 berkhidmat di stesen ini.
Balachaur

Demografik 2001

Menurut bancian India pada tahun 2001, Balachaur memiliki bilangan penduduk seramai 18,106. Dari jumlah tersebut, kaum lelaki membentuk 53% dari jumlah keseluruhan populasi dan wanita seramai 47%.

Pendidikan 2011

Menurut bancian India pada tahun 2001 Balachaur memiliki kadar pendidikan (kebolehan membaca) 68%, melebihi kadar purata kebangsaan 59.5%; dengan 56% lelaki dan 44% wanita mampu membaca. 12% dari populasi berusia di bawah 6 tahun. (2001)